סם פיליפ

**סם פיליפ** הוא פסל ישראלי אשר פסליו הידועים ביותר הם של דמויות מהתנ"ך ומהברית החדשה. רבות מיצירותיו מוצבות במרחב הציבורי בארץ ובעולם.

## ביוגרפיה
פיליפ נולד בירושלים למשפחה ירושלמית ותיקה. לאחר שירות בצה"ל כחובש קרבי, עבר לעיר ניו יורק שם עסק בשחזור רהיטים עתיקים ולמד אמנות. עם שיבתו לארץ, התפרנס מפיסול חיות בשוקולד.

## עשייתו האמנותית
בשנת 1989, השיק סם פיליפ את הסטודיו שלו בירושלים. בנוסף לפיסול, החל לעצב תכשיטים ותשמישי קדושה ויודאיקה.

פסליו של סם פיליפ הוצגו לנציגי ממשלה ברחבי העולם כמתנות מממשלת ישראל. פסלו של פיליפ, "ברכת ישו", הוצג לאפיפיור יוחנן פאולוס השני מטעם המשרד לענייני דת. חוסיין מלך ירדן קיבל פסל המגלם את נבואת ישעיהו "וגר זאב עם כבש, לג'ורג' ה. וו. בוש, ניתן פיל עם מגן דוד ולנסיכה דיאנה, מלאך שומר. ליצחק רבין הוענק פסל המציג צנחן מתפלל בכותל המערבי.

פסלי חוץ של סם פיליפ הוצבו במקומות שונים בירושלים ובישראל; ביניהם גבעת התחמושת ובית החייל הסמוך לבית יד לבנים בירושלים. רבים מפסליו הקטנים עשויים מברונזה, כסף סטרלינג וזהב 24 קראט. פיליפ מרבה להשתמש באבן ירושלמית או בזלת שחורה מהגליל בתור בסיסים לעבודתו.
ממוזער| "אני אוהב אותך", קמפוס שלוה, ירושלים
בפברואר 2011 הוצג פסל הברונזה שלו "עקידת יצחק" בקניון ממילא במסגרת תערוכת "סיפורי התנ"ך".

"אם וילד", פסל של פיליפ, מוצג במוזיאון על שם Revi Karuna באלפי שבמדינת קרלה, הודו ופסל הברונזה שלו, הבן האובד, המתנשא לגובה שלושה מטרים, הוצב בחצר המוזיאון במרץ 2012.
ממוזער| אנדרטת עץ החיים, מעלה אדומים
"רעות" הוא פסל ארד בגובה 10 רגל בהר הצופים, המשקיף על מדבר יהודה, המתאר חובש קרבי מחבק חייל פצוע. ההשראה שלו לעבודה היה רופא צבא ישראלי, אורי פרוינד, שזכה בצל"ש צהלי על שיצא תחת אש צולבת כבדה לחילוץ מפקדו הפצוע.

לציון 70 שנה למסעה של אוניית המעפילים אקסודוס, עיצב פיליפ פסל זיכרון ובו תבליט ברונזה של ארץ ישראל ועליו העתק מהעוגן של הספינה. האנדרטה נחשפה בנמל חיפה ביולי 2017.

לדבריו של פיליפ, הוא שואף "לגעת באלוהים באמצעות האמנות". לשם כך, הוא יוצר פסלים המבוססים על נושאים מקראיים מתוך אמונה שיצירתם מחזירה את הצופים לתקופות קדומות ומאפשרת להם לחוות חיבור לתנ"ך בחייהם.

## פרויקטים נבחרים
ממוזער| סם פיליפ עובד על אנדרטת אקסודוס בבית היציקה
**אנדרטת אוניית המעפילים אקסודוס**, חיפה 2017

האקסודוס, שכונתה "הספינה שהשיקה אומה" על ידי הסופרת רות גרובר, הייתה ספינת העפלה אמריקאית שניסתה להביא 5,400 ניצולי שואה שמצבם היה נואש. סיפורה של אקסודוסהשפיע באופן יסודי על הצבעת האומות המאוחדות על תוכנית החלוקה שחילקה את א"י-פלשתינה המנדטורית לשתי מדינות. הפסל מורכב ממפת תבליט של ישראל עם דגם של עוגן ספינת אקסודוס.

**אנדרטת מח"ל**, גבעת התחמושת, ירושלים 2018

האנדרטה מנציחה את 5,000 המתנדבים הזרים שסייעו בהגנה על המדינה שבדרך במלחמת העצמאות. הסלע מעוטר בדגמים מפוסלים של שלושת החילות בהם שירתו המתנדבים, חיל הים, חיל האוויר והרגלים.

**אנדרטת זכויות האדם לילדים של אנה פרנק,** בלוס אנג'לס, גואטמלה בואנוס איירס ארגנטינה, מעלה אדומים וירושלים.

אנדרטת זכויות האדם לילדים של אנה פרנק של סם פיליפ כוללת ייצוג בגודל טבעי של אנה יושבת מול שולחנה באגף הסודי עם נורה חשופה תלויה מעל ראשה בזמן שהנאצים צועדים ברחובות למטה. על הלוח שעל בסיס הפסל נכתב: "ילדים הם הקורבנות האולטימטיביים של שנאתם, קנאתם ובורותם של מבוגרים"

אנדרטאות זכויות האדם לילדים של אנה פרנק הוצבו בלוס אנג'לס, גואטמלה בואנוס איירס ארגנטינה, מעלה אדומים וירושלים. האנדרטה עשויה ארד.

**המנורה והעיט ברמת הגולן,** רמת הגולן, עשויה ארד.

מנורת עיט הברונזה המעוצבת על פי עיט הגולן האופייני לאזור ודגם המנורה שנמצאה בבית הכנסת ברמת הגולן עין קשתות מהמאה ה-5 הוקדשה ברמת הנשיא טראמפ כהוקרה לנשיא דונלד ג'יי טראמפ.

**אריות המקדש,** בית שאן 2019, עשויים ארד

בהשראת תבליט בזלת שהתגלה בחפירות ארכאולוגיות בבית שאן ומיוחס למקדש מקומי מה-14 לפנה"ס.

**אנדרטת היציאה והגירוש,** ירושלים, עשויות ארד.

דימוי המבוסס על הדימוי האיקוני של פליטים יהודים תימנים הנמלטים במדבר בניסיון להגיע לישראל. תחתה מצוין הכיתוב: "עם הולדתה של מדינת ישראל אולצו מעל 850,000 יהודים לעזוב את ארצות ערב ואיראן. הפליטים הנואשים התקבלו על ידי ישראל. האנדרטה יוצרה ומומנה על ידי האגודה היהודית האמריקאית לשימור היסטורי .

**עץ החיים,** מעלה אדומים

ביוני 2022 הושק בפארק שמיר עץ החיים, פסל פלדה ובטון במשקל 60 טון המבוסס על סימבוליקה קבלית, המשקיף על אגם בכניסה למעלה אדומים. הפסל, בצורת גזע של עץ זית ישן ומסוקס, מתנשא לגובה 21 מטרים ורוחבו 7 מטרים.

**ידי הבחירה,** צפת

ידי הבחירה היא אנדרטה בצפת שנוצרה לכבוד יהודים שבחרו להציל יהודים, גם במחיר חייהם. העיצוב הוא שתי ידיים הפונות כלפי מעלה המסוככות על מגן דוד. מול כל צלע של מגן הדוד לוח אבן ירושלמית על גביה כתובים שמותיהם של היהודים הגיבורים הללו".
[ממוזער| אנדרטה לזכר תוכנית החלוקה של האו"ם 1947, [נתניה]]
250px|ממוזער|שמאל|אנדרטת בנות דבורה בגבעת התצפיתניות בפתח תקווה
**אנדרטת תוכנית החלוקה של האו"ם,** נתניה

האנדרטה של סם פיליפ, הכוללת שופר ענק, נחשפה בנתניה ב-29 בנובמבר 2022, לציון 75 שנה לתוכנית החלוקה של האו"ם. לדבריו, הוא שאב השראה ליצירת הפסל מפסוק מהסידור: "תְּקַע בְּשׁוֹפָר גָּדוֹל לְחֵרוּתֵנוּ וְשָׂא נֵס לְקַבֵּץ אֶת כָּל גָּלִיּוֹתֵינוּ מֵאַרְבַּע כַּנְפוֹת הָאָרֶץ לְאַרְצֵנוּ".

#### אנדרטת נפש יהודי
פסל שנעשה בהשראת מאורע שהתרחש בתקופת השואה וכונה "השפלת אולקוש". הפסל מציג את דמותו של הרב משה הגרמן שעמד זקוף והמשיך והתפלל למרות עינויים שהוא וחברי קהילתו ספגו מהנאצים.

סם פיליפ פיסל את דמותו של הרב כאשר חור בצורת מגן דוד פעור בבטנו ורגלו חסרה. הפסל מסמל עבור סם פיליפ את ניצחון הרוח והאמונה של העם היהודי.

#### [[אנדרטה לזכר נופלי מלחמת חרבות ברזל תושבי מעלה אדומים]]
נחנך ב-7 באוקטובר 2024.

בפארק למעלה מאלף עצי זית לזכרם של הנופלים במלחמת חרבות הברזל. כמו כן, הציב סם פיליפ 5 סלעים כאשר על הסלעים מפוסלים מוטיבים יהודיים. לפי ההגות היהודית, המספר חמש מסמל את האחדות בעולם. על הסלע הראשון, מופיע תבליט של סמל המדינה, המנורה ועלי הזית. על הסלע השני, מופיעה מפת ארץ ישראל ובסלע השלישי פיסל סם פיליפ את אריה יהודה, סמל לגיבורים שנפלו. בסלע הרביעי, פוסל מגן דוד ובסלע החמישי פרח דם המכבים המסמל את גבורתם של הנופלים. על גבי הסלעים, עוצבו תמונותיהם של הנופלים ממעלה אדומים ומילים לזכרם. כמו כן, יש אפשרות לסרוק קוד כדי לקבל את שמות כלל הנופלים.

#### פסל המנורה
בכניסה למושבת יקנעם, מוצב "פסל מנורה" גדול אותו תרם נשיא האגודה היסודית אמריקאית לשימור היסטורי, ג'רי קלינגר לזכרו של וילפריד ישראל, איש עסקים יהודי שפעל בסתר להצלת רבבות יהודים בתקופת השואה וזכה לכינוי "המציל מברלין".
### בנות דבורה
בגבעת התצפיתניות מול בית יד לבנים בפתח תקווה. הוצב ביוני 2025 בהוקרה לחיילות צה"ל ולאומץ ליבן כמו הנביאה - שופטת דבורה. לוחמת מתש"ח (1948) ולוחמת מתקופת מלחמת חרבות הברזל.

#### פסלים ממלכתיים
* האנדרטה לזכרו של זאב ז'בוטינסקי
* שער המתגייסים בגבעת התחמושת לכבודם של כל המתגייסים החדשים המגיעים למקום להתחיל את שירותם הצבאי
* בר כוכבא עשוי ארד בבית שאן
* דוד המלך עשוי ארד בבית שאן

## גלריה

קובץ:Thumbnail IMG 1141-1.jpg|נשר רמת הגולן
קובץ:Anne Frank Children's Human Rights Memorial.jpg|אנדרטת זכויות האדם לילדים ע"ש אנה פרנק, מעלה אדומים
קובץ:Departure and Expulsion Memorial.jpg|אנדרטת היציאה והגירוש
קובץ:Lions Playing Beit Shean, Israel roundabout.jpg|אריות המקדש, כיכר בית שאן
קובץ:Machal.jpg|אנדרטת מח"ל, מול גבעת התחמושת, ירושלים
קובץ:SAMPHILIPE-hands.jpg|אנדרטת ידי הבחירה, צפת
קובץ:Mitzpeh HaEleph Thumbnail IMG 7341.jpg|מצפה האלף, גוש עציון
קובץ:Beit Shean Lion.jpg|מסלול האריות, בית שאן
קובץ:Kiryat Shemona Lion.jpg|מסלול האריות, קריית שמונה
קובץ:LIon's Trail Ariel.jpg|מסלול האריות, אריאל
קובץ:Ad Halom, Ashdod.jpg|עד הלום, אנדרטת חיל האוויר אשדוד - מלחמת העצמאות 1948
קובץ:Druze Memorial.jpg|אנדרטת הידידות הדרוזית-הישראלית דליית אל-כרמל
קובץ:Golan Lion - Ein HaKeshatot.jpg|אריה הגולן, עין הקשתות
קובץ:פסל אריה של האמן סם פיליפ הוצב בכניסה לפארק נשר בפברואר 2024 10.jpg|פסל אריה בכניסה לפארק נשר
קובץ:שופר כ״ט בנובמבר.jpg|**[[שופר החירות]]**
קובץ:בר כוכבא.jpg|אנדרטת בר כוכבא
קובץ:אנדרטת הנופלים בחרבות ברזל.jpg|אנדרטה לזכר נופלי מלחמת חרבות ברזל תושבי מעלה אדומים
קובץ:נפש יהודי בפארק יד לבנים שבנתניה.jpg|אנדרטת נפש יהודי
קובץ:נפש יהודי.jpg|אנדרטת נפש יהודי
קובץ:עץ החיים.jpg|עץ החיים
File:134070 the daughters of deborah PikiWiki Israel.jpg|בנות דבורה


## קישורים חיצוניים

## הערות שוליים

קטגוריה:אמנים ישראלים
קטגוריה:פסלים ישראלים
קטגוריה:צורפים ישראלים
קטגוריה:ירושלים: אישים
קטגוריה:ישראלים שנולדו במאה ה-20